महिला दिवस पर गुजरात के लिए रवाना हुईं सरपंच
पेयजलएवंस्वच्छता मंत्रालय की ओर से महिला दिवस पर गुजरात में होने वाले कार्यक्रम के लिए सरपंच रवाना हुईं। कार्यक्रम में पीएम नरेंद्र मोदी शामिल होंगे। जिसमें स्वच्छता मिशन से जुड़ी महिलाओं को संबोधित किया जाएगा। यमुनानगर से 24 महिला सरपंच दो आंगनवाड़ी वर्कर्स कार्यक्रम में शामिल होंगी। इसके लिए स्वच्छ भारत मिशन के जिला सलाहकार बलिंद्र कटारिया के निर्देशन में महिलाएं गुजरात जाएंगी। सोमवार को वह ट्रेन से रवाना हुई। एडीसी डॉ. शालीन ने कार्यक्रम में जाने वाली महिला सरपंचों को शुभकामनाएं दी। जिला सलाहकार बलिंद्र कटारिया ने बताया कि खुले में शौच मुक्त होने वाले गांवों की महिला सरपंचों को प्रोग्राम में शामिल होने का न्यौता मिला था। इसके लिए उन महिला सरपंचों को चुना गया है, जिन्होंने स्वच्छ भारत मिशन के तहत अपनी-अपनी ग्राम पंचायतों में बेहतर कार्य किया और उन्हें खुले में शौच मुक्त कराया। बीडीपीओ छछरौली दिनेश शर्मा पीओ हाकम राणा ने भी गुजरात सम्मेलन में जाने वाली महिला सरपंचों को शुभकामनाएं दी। उन्होंने कहा कि यह जिले के लिए गर्व की बात है। इन महिला सरपंचों को पीएम मोदी से रूबरू होने का मौका मिला है।
hin_Deva hin_Deva